Аҙна буйына уҙған матур сараларға йомғаҡ яһалды. БР Башлығының туған телдәр һәм БР башҡа телдәрен һаҡлау һәм үҫтереүгә йүнәлтелгән гранты сиктәрендә тормошҡа ашырылған Беренсе+ төбәк-ара балалар проекты лагеры үҙ эшен тамамланы. Илебеҙҙең төрлө төбәктәренән килгән балаларҙың сығыштарын ҡараныҡ. Сорғот, Яр Саллы ҡалаларынан, Силәбе өлкәһенән килгән йәш таланттарҙың сығышы шәп булды. Бөгөн ете көн буйына балалар менән эшләүсе тәрбиәселәргә мәғариф министрлығының рәхмәт хаттары тапшырылды. Рәсәйҙең 9 төбәгенән килгән балалар ошо көндәр эсендә ныҡ дуҫлаштылар. Лагерҙан күҙҙәренә йәш алып хушлашалар. Киләһе осрашҡанға тиклем “Беренсе+”!